**Zmluva o operatívnom lízingu č. ..........**

uzatvorená podľa § 269 ods. 2 zákona č. 513/1991 Zb. Obchodného zákonníka v znení neskorších predpisov

(ďalej ako „**zmluva**“)

**Čl. I.**

**Zmluvné strany**

**Objednávateľ:** ROZVOJOVÁ AGENTÚRA Banskobystrického samosprávneho kraja, n.o.

Sídlo: Nám. SNP č.14585/1A, 974 01 Banská Bystrica

Zastúpený: PaedDr. Janka Pálková, PhD., riaditeľka

IČO: 51 744 422

DIČ: 2120807117

IBAN: SK45 0900 0000 0051 5232 1033

Kontaktná osoba: Ing. Rút Herrmannová, office manažér

e-mail: [office@dobrykraj.sk](mailto:office@dobrykraj.sk)

telefónne číslo:

(ďalej ako „**objednávateľ**“)

a

**Poskytovateľ:** .....................................

Sídlo: .....................................

Zapísaný: .....................................

Zastúpený: .....................................

IČO: ....................

DIČ: .....................

IBAN: ......................

Kontaktná osoba ................................................

e-mail: [..................................................](mailto:office@dobrykraj.sk)

telefónne číslo: ................................................

(ďalej ako „**poskytovateľ**“ a spolu s objednávateľom ako „**zmluvné strany**“)

**Preambula**

Zmluvné strany uzatvárajú túto zmluvu ako výsledok verejného obstarávania s predmetom „Operatívny lízing – prenájom motorových vozidiel.“ , ktoré bolo uverejnené vo Vestníku verejného obstarávania č. ............./2022, dňa ..............2022 pod značkou oznámenia ................. (ďalej ako „**verejné obstarávanie**“) postupom zákazky s nízkou hodnotou podľa § 117 ods. 6 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ako „**zákon o verejnom obstarávaní**“). Dňa ............. bol poskytovateľ identifikovaný ako úspešný uchádzač vo verejnom obstarávaní a táto zmluva je uzavretá na základe výsledku verejného obstarávania.

**Čl. II.**

**Predmet zmluvy**

1. Predmetom tejto zmluvy je záväzok poskytovateľa **zabezpečiť pre objednávateľa operatívny lízing - prenájom nových osobných motorových vozidiel v počte 5 kusov**, v súlade s Prílohou č. 1 tejto zmluvy, a to **po dobu 48 mesiacov odo dňa odovzdania a prevzatia motorových vozidiel** v súlade touto zmluvou, vrátane pravidelného a nepravidelného servisu, zabezpečenia poistenia motorových vozidiel a všetkých poplatkov spojených s užívaním motorových vozidiel, homologizovaných v súlade s ustanoveniami zákona č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov, ktoré sú špecifikované v Prílohe č. 1 tejto zmluvy, v rozsahu uvedenom v  tejto zmluve (ďalej ako „**operatívny lízing**“) a záväzok objednávateľa uhradiť poskytovateľovi za poskytnuté služby dohodnutú cenu (ďalej ako „**cena**“).
2. Objednávateľ a osoby určené objednávateľom sú oprávnené používať prenajaté motorové vozidlá v súvislosti s predmetom činnosti objednávateľa.

**Čl. III.**

**Rozsah operatívneho lízingu**

1. Zmluvné strany sa dohodli na nasledovných požiadavkách na motorové vozidlá a služby súvisiace s operatívnym lízingom:

* vozidlo musí mať pri prevzatí natankovaných minimálne 15 litrov príslušného paliva,
* vozidlo nesmie vykazovať znaky predošlého používania iným užívateľom,
* vozidlá musia byť prihlásené do evidencie a musí byť zaplatený registračný poplatok,
* vozidlo musí mať zaplatené povinné zmluvné poistenie (ďalej len „**PZP**“), havarijné poistenie,
* poskytovateľ zabezpečuje kompletnú správu poistenia od nahlásenia poistnej udalosti až po uskutočnenie poistného plnenia,
* poskytnutie náhradného vozidla pri každej poruche/servisnom úkone v rovnakej kategórii vozidla alebo o jednu kategóriu vozidla nižšie počas celej doby trvania opravy motorového vozidla,
* vozidlá musia mať zaplatený poplatok za používanie diaľničných a rýchlostných ciest pre územie Slovenskej republiky po celú dobu trvania operatívneho lízingu,

1. Poskytovateľ sa zaväzuje zabezpečovať vo vlastnom mene a na vlastné náklady údržbu a servis motorových vozidiel v rozsahu, záručných a pozáručných povinných prehliadok predpísaných výrobcom podľa servisnej knižky motorového vozidla, výmeny štandardne opotrebovaných náhradných dielov a náhodných porúch, spôsobených prevádzkou vozidla v rámci bežného opotrebenia vozidla, a to **najmä**:
   1. Údržba a servis

* pravidelné výmeny všetkých prevádzkových kvapalín a oleja (podľa výrobcom predpísaných intervalov),
* výmeny všetkých filtrov (podľa výrobcom predpísaných intervalov),
* výmeny rozvodov (remeňov a reťazí, vrátane vodnej pumpy, kladiek a príslušenstva),
* doplnenie kvapaliny do ostrekovačov v rámci iného servisného zásahu,
* doplnenie prevádzkových kvapalín (chladiaca, brzdová),
* výmeny sviečok,
* výmeny ložísk,
* výmena brzdových kotúčov, bubnov vrátane brzdových platničiek, brzdových čeľustí,
* výmeny spojky (pod bežným opotrebením sa rozumie 150 000 km),
* opravy prevodovky (výmena asynchrónnych krúžkov a pod.),
* výmeny žiaroviek a opravy elektrických rozvodov,
* výmena poškodeného výfuku, vrátane DPF filtra, katalyzátora,
* výmena gumičiek stieračov alebo líšt alebo ich príslušenstva,
* nastavenie zbiehavosti kolies (geometria),
* nastavenie svetlometov,
* bežné malé opravy (nastavenie dovierania dverí, sťahovania okien, ....),
* výmena autobatérie,
* servis náprav a výmeny tlmičov (pod bežným opotrebením sa rozumie 100 000 km),
* opravy štartéra, vrátane rozdeľovača,
* opravy ostatných elektronických zariadení,
* opravy/výmeny snímačov a senzorov,
* dezinfekcia a dopĺňanie náplní klimatizácií,
* opravy poškodenia interiérových častí motorového vozidla,
* opravy bežného opotrebenia, ktoré vzniklo používaním motorového vozidla,
* vykonanie technickej kontroly (STK), emisnej kontroly (EK) ako aj príprava na kontrolu,
* pri poruche alebo nehode bezodplatne odťah do najbližšieho zmluvného servisu,
* vozidlo musí byť počas celej doby operatívneho lízingu spôsobilé na premávku na pozemných komunikáciách a musí obsahovať povinnú výbavu v súlade so všeobecne záväznými právnymi predpismi,
* poskytnutie náhradného vozidla rovnakej kategórie v prípade ak oprava prenajatého vozidla presahuje čas opravy nad 24 hodín.
  1. Pneuservis

1. zabezpečenie potrebných pneumatík na vozidlá, a to tak letných ako aj zimných sád pneumatík, skladovanie sady letných/zimných pneumatík (na základe požiadavky objednávateľa) a súvisiacich služieb v závislosti od počtu najazdených kilometrov,
2. výmena zimných, resp. letných pneumatík 2x ročne vrátane ich vyváženia, skladovania a ich ďalšie výmeny,
3. výmena pneumatík po opotrebovaní: zimné hĺbka dezénu pod 3,5 mm, letné hĺbka dezénu pod 2 mm.
   1. Asistencia – 24 hodinový “hot line info servis” prostredníctvom pevných a mobilných telefónnych liniek zamestnancov technického oddelenia poskytovateľa počas celej doby prenájmu s pokrytím v Slovenskej republike a v Európe; súčasťou služby je aj cestná asistencia v prípade nehody alebo poruchy vozidla.
4. Poskytovateľ sa zaväzuje poskytnúť objednávateľovi hardvérové (ďalej len „**HW**“) a softvérové vybavenie (ďalej len „**SW**“) za účelom zabezpečenia GPS monitoringu vozidiel a elektronickej knihy jázd vozidiel v užívaní objednávateľa s minimálnymi funkcionalitami podľa technickej špecifikácie.
5. Poskytovateľ je povinný zabezpečovať v plnom rozsahu úkony spojené so zmenou EČV vozidla v prípade potreby.
6. Poskytovateľ je povinný zabezpečiť po celú dobu trvania zmluvy servisnú sieť pre pravidelný a nepravidelný servis motorových vozidiel s minimálne dvomi servisnými strediskami na území Banskobystrického samosprávneho kraja.

**Čl. IV.**

**Dodacie podmienky**

1. Poskytovateľ sa zaväzuje prenechať objednávateľovi na dočasné užívanie motorové vozidlo s príslušenstvom, vybavením a príslušnými dokladmi, a poskytovať objednávateľovi dohodnuté služby v súlade s touto zmluvou.
2. Cenu je objednávateľ povinný uhrádzať poskytovateľovi odo dňa odovzdania a prevzatia motorového vozidla do užívania objednávateľovi.
3. Poskytovateľ sa zaväzuje vozidlá, ktoré sú predmetom tejto zmluvy, bez zbytočného odkladu kúpiť a najneskôr **do 150 dní** odo dňa nadobudnutia účinnosti tejto zmluvy odovzdať objednávateľovi v dohodnutom mieste plnenia. O odovzdaní a prevzatí vozidla je poskytovateľ povinný písomne informovať objednávateľa najmenej 7 pracovných dní vopred.
4. Odovzdanie motorového vozidla bude realizované v mieste sídla objednávateľa presne uvedenom v protokole o odovzdaní a prevzatí motorového vozidla (ďalej aj len ako „**protokol**“), ktorého vzor tvorí prílohu č. 2 tejto zmluvy***.*** Protokol podpíšu poskytovateľ aj objednávateľ prostredníctvom svojich určených zástupcov. Zástupcovia poskytovateľa a objednávateľa, určení na podpis protokolu, zodpovedajú za správnosť identifikačných údajov uvedených v protokole, najmä dátumu a hodiny prevzatia vozidla, čísla karosérie vozidla, čísla motora, čísla evidenčnej značky vozidla, prípadne iných skutočností uvedených v protokole.
5. Meno a priezvisko zástupcov, oprávnených na odovzdanie a prevzatie motorového vozidla:

za objednávateľa: .........................................

za poskytovateľa: *.........................................*

**Čl. V.**

**Práva a povinnosti zmluvných strán**

1. Objednávateľ sa zaväzuje, že po dobu trvania tejto zmluvy nebude s vozidlom nakladať žiadnym iným spôsobom, než je dohodnuté v tejto zmluve, najmä ho nesmie predať, zameniť, darovať, dať do podnájmu, požičať, vypožičať alebo akýmkoľvek iným spôsobom prenechať do používania tretej osobe (okrem osôb určených objednávateľom), založiť ho alebo ho inak zaťažiť akýmikoľvek právami tretích osôb.
2. Objednávateľ je oprávnený vozidlo zveriť do užívania svojim zamestnancom resp. iným určeným osobám na služobné a súkromné účely v súlade s vnútroorganizačnými normami objednávateľa.
3. Objednávateľ, resp. osoby určené objednávateľom, sú oprávnené používať vozidlo iba na území SR a dočasne aj mimo územia SR, avšak len v rámci Európy. Ak sa vozidlo bude nepretržite používať mimo územia SR po dobu dlhšiu ako tridsať kalendárnych dní, objednávateľ je povinný vyžiadať si na to vopred písomný súhlas poskytovateľa. V prípade používania vozidla mimo územia SR je objednávateľ povinný znášať všetky dodatočné náklady súvisiace s používaním vozidla mimo územia SR (t. j. prípadné pripoistenie do zahraničia, diaľničné poplatky, atď.), ako aj všetku škodu, ktorá môže vzniknúť z tohto užívania (napríklad odlišná výška poistného plnenia v prípade poistnej udalosti).
4. Objednávateľ je povinný zabezpečiť starostlivosť o vozidlo len v rozsahu v akom táto povinnosť nevyplýva pre poskytovateľa podľa tejto zmluvy, zabezpečiť starostlivosť o vozidlo v súlade s návodom na použitie od výrobcu vozidla, tankovať iba pre vozidlo predpísané pohonné hmoty, dopĺňať iba pre vozidlo predpísané kvapaliny, ktoré nie je povinný dopĺňať poskytovateľ, umožniť poskytovateľovi zabezpečenie vykonania všetkých pre vozidlo predpísaných garančných servisných prehliadok, pravidelných technických kontrol a kontrol emisií, umožniť poskytovateľovi zabezpečiť pravidelnú údržbu a výmenu pneumatík (vrátane výmeny zimných a letných pneumatík). Objednávateľ je povinný poskytovateľovi bez omeškania oznámiť všetky vady, škody, nehody na vozidle, potrebu vykonania opráv, údržby vozidla a podobne. Ak objednávateľ ktorúkoľvek z vyššie uvedených povinností poruší, zodpovedá poskytovateľovi za všetky škody, ktoré následkom toho porušenia preukázateľné vzniknú.
5. Objednávateľ nie je oprávnený bez predchádzajúceho písomného súhlasu poskytovateľa vykonávať na vozidle akékoľvek úpravy alebo zmeny, a to vrátane lakovania a/alebo nápisov, okrem prípadného označenia vozidiel v súlade s korporatívnym dizajnom objednávateľa.
6. Objednávateľ je povinný počas doby užívania vozidla zachovávať v plnom funkčnom stave technické zariadenie vozidla, merajúce počet najazdených kilometrov na vozidle a s týmto zariadením nemanipulovať, pričom je povinný bez zbytočného odkladu informovať poskytovateľa o akejkoľvek chybe alebo poškodení tohto zariadenia.
7. Poskytovateľ je povinný zabezpečiť, aby vozidlo bolo objednávateľovi odovzdané v stave spôsobilom na jeho prevádzku a užívanie v súlade s touto zmluvou a príslušnými právnymi predpismi.
8. Poskytovateľ je oprávnený kontrolovať stav a spôsob užívania vozidla, a to po predchádzajúcej dohode s objednávateľom. Objednávateľ je povinný strpieť výkon kontroly zo strany poskytovateľa.
9. Poskytovateľ je povinný povoliť a poskytnúť súčinnosť na montáž meracieho zariadenia potrebného na kontrolu a prehliadku ciest.
10. Pri ukončení operatívneho lízingu, je objednávateľ povinný vozidlo odstaviť podľa dohody, prípadne najneskôr nasledujúci pracovný deň vozidlo odovzdať poskytovateľovi, vrátane dokladov a kľúčov od vozidla; prípadne iného príslušenstva.
11. Objednávateľ je povinný poskytovateľovi vozidlo odovzdať v mieste sídla objednávateľa určenom v preberacom protokole, v ktorom bolo vozidlo odovzdané do užívania objednávateľovi.
12. O odovzdaní a prevzatí vozidla bude vyhotovený **zápis o prevzatí vozidla**, ktorý bude obsahovať popis stavu vozidla, počet najazdených kilometrov, opis zjavných chýb a vád vozidla, ako aj prípadné upozornenie objednávateľa na skryté i ďalšie chyby a vady vozidla, o ktorých má vedomosť. Zápis o prevzatí vozidla potvrdia svojimi podpismi zástupcovia zmluvných strán, uvedení v tejto zmluve, alebo určení dodatočne zmluvnými stranami.

**Čl. VI.**

**Cena a platobné podmienky**

1. Cena za operatívny lízing podľa tejto zmluvy je stanovená dohodou zmluvných strán, ako výsledok verejného obstarávania zadávaného postupom podľa zákona o verejnom obstarávaní.
2. Celková cena za operatívny lízing podľa tejto zmluvy nemôže počas platnosti zmluvy presiahnuť sumu **........................... EUR s DPH***,* pričom celkovou cenou sa rozumie sumár všetkých peňažných plnení, ktoré budú uhradené objednávateľom poskytovateľovi za plnenie predmetu zmluvy v rozsahu dohodnutého operatívneho lízingu. Objednávateľ nie je povinný vyčerpať finančný limit uvedený v tomto ustanovení zmluvy.
3. Podrobná špecifikácia ceny je uvedená v prílohe č. 3 zmluvy.
4. Cena za predmet zmluvy v zmysle tohto článku zmluvy je zhodná s cenou ponuky úspešného uchádzača, ktorého ponuku prijal objednávateľ ako verejný obstarávateľ v zmysle zákona o verejnom obstarávaní a zahŕňa všetky náklady poskytovateľa, súvisiace s plnením predmetu tejto zmluvy v súlade s dohodnutými zmluvnými podmienkami v tejto zmluve.
5. Cenu bude objednávateľ uhrádzať poskytovateľovi mesačne spätne, a to na základe faktúry vystavenej poskytovateľom súhrnne za všetky motorové vozidlá v užívaní objednávateľa v predchádzajúcom kalendárnom mesiaci, pričom faktúra bude obsahovať rozpis platieb podľa jednotlivých motorových vozidiel.
6. Lehota splatnosti faktúr je 14 kalendárnych dní odo dňa preukázateľného doručenia faktúry objednávateľovi.
7. V prípade, že faktúra poskytovateľa nebude vystavená v súlade so zákonom alebo touto zmluvou, je objednávateľ oprávnený vrátiť faktúru poskytovateľovi v lehote jej splatnosti na opravu, pričom prestane plynúť lehota splatnosti a nová lehota začne plynúť dňom preukázateľného doručenia opravenej faktúry objednávateľovi.

**Čl. VII.**

**Zodpovednosť za škodu, riadenie poistného rizika a likvidácia škôd**

1. Objednávateľ je za škodu na vozidle zodpovedný vždy, ak škoda:
2. bola spôsobená preukázateľne úmyselným konaním objednávateľa, resp. osôb určených objednávateľom,
3. vznikla v prípade, že vozidlo bolo použité v čase škodovej udalosti na trestnú činnosť,
4. vznikla v prípade, že vodič vozidla nemal v čase vzniku škodovej udalosti predpísané vodičské oprávnenie,
5. bola spôsobená nepovolenými úpravami vozidla.
6. Objednávateľ berie na vedomie, že poistné plnenie môže byť znížené:

a) v prípade porušenia povinnosti objednávateľa bez zbytočného odkladu nahlásiť poistnú udalosť poskytovateľovi,

b) ak objednávateľ alebo ním poverená osoba preukázateľne úmyselne nepravdivo alebo neúplne uvedie podstatné skutočnosti, týkajúce sa vzniku nárokov na poistné plnenie alebo jeho výšky;

c) ak v čase škodovej udalosti preukázateľne viedla vozidlo osoba pod vplyvom alkoholu alebo návykových látok;

d) aj v iných poisťovňou doložených prípadoch.

1. Objednávateľ je povinný uhradiť sumu, o ktorú bolo v prípadoch, uvedených v bode 2 tohto článku znížené poistné plnenie, v plnom rozsahu.
2. Objednávateľ je povinný nahlásiť každú poistnú udalosť poskytovateľovi bez zbytočného odkladu telefonicky dodatočne potvrdené emailom alebo iba emailom. Pri odstraňovaní následkov poistnej udalosti konzultuje objednávateľ všetky postupy s poskytovateľom a riadi sa jeho pokynmi.
3. V prípade vzniku poistnej udalosti je objednávateľ povinný urobiť také opatrenia, aby sa škoda spôsobená touto udalosťou alebo v súvislosti s ňou už nezväčšovala.

**Čl. VIII.**

**Sankcie a náhrada škody**

1. V prípade omeškania poskytovateľa s odovzdaním vozidla podľa tejto zmluvy v dohodnutom termíne sa poskytovateľ zaväzuje poskytnúť objednávateľovi náhradné vozidlo v rovnakej alebo vyššej kategórii, a to pri zachovaní zmluvnej mesačnej splátky, až do doby riadneho dodania.
2. V prípade omeškania poskytovateľa s odovzdaním vozidla v dohodnutom termíne a neposkytnutia náhradného vozidla objednávateľovi v rovnakej alebo vyššej kategórii, sa poskytovateľ zaväzuje zaplatiť objednávateľovi zmluvnú pokutu jednorazovo vo výške dvojnásobku mesačnej ceny pripadajúcej na každé takto nedodané vozidlo zvlášť.
3. V prípade omeškania objednávateľa s úhradou dohodnutej ceny v dohodnutej lehote splatnosti je poskytovateľ oprávnený požadovať zaplatenie úroku z omeškania vo výške 0,02 % za každý deň omeškania.
4. Zaplatením zmluvnej pokuty alebo úroku z omeškania nie je dotknutý nárok zmluvnej strany na náhradu škody v celom rozsahu, ktorá mu preukázateľne vznikne v dôsledku nesplnenia povinností druhou zmluvnou stranou.

**Čl. IX.**

**Doba platnosti a ukončenie zmluvy**

1. Zmluva sa uzatvára na dobu určitú – do uplynutia dohodnutej doby operatívneho lízingu podľa tejto zmluvy, alebo do doby vyčerpania finančného limitu celkovej ceny podľa tejto zmluvy, podľa toho, ktorá skutočnosť nastane ako prvá.
2. Táto zmluva zaniká aj:

* písomnou dohodou zmluvných strán ku dňu, uvedenému v dohode,
* odstúpením v prípade porušenia niektorého z práv a povinností zmluvy, po písomnej výzve na odstránenie porušenia, dňom kedy bude doručené odstúpenie zmluvnej strane, ktorá neodstránila porušenie zmluvy ani po písomnej výzve,
* výpoveďou aj bez udania dôvodu s 3 mesačnou výpovednou lehotou ktorá začína plynúť od prvého dňa nasledujúceho mesiaca po mesiaci, v ktorom bola doručená výpoveď.

1. V prípade predčasného ukončenia zmluvy si zmluvné strany vysporiadajú všetky, a to aj finančné záväzky, prevzaté v súlade s podmienkami tejto zmluvy, o čom vyhotovia písomný záznam a to do 1 mesiaca odo dňa oznámenia okolnosti na základe ktorej budú mať vzájomne potvrdené, že zmluvný vzťah bude predčasne ukončený a vysporiadaný.

**Čl. X.**

**Využitie subdodávateľov**

1. Poskytovateľ predkladá v prílohe k tejto zmluve zoznam všetkých svojich subdodávateľov s uvedením  ich identifikačných údajov, predmetu subdodávky a údajov o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Poskytovateľ ku každému subdodávateľovi zároveň predkladá dôkaz o oprávnení na príslušné plnenie predmetu zákazky podľa § 32 ods. 1 písm. e) ZVO a dôkaz o zápise do registra partnerov verejného sektora, ak zákon pre takéhoto subdodávateľa tento zápis vyžaduje. Až do splnenia všetkých záväzkov vyplývajúcich z tejto zmluvy je poskytovateľ povinný oznámiť objednávateľovi akúkoľvek zmenu údajov o subdodávateľovi.
2. Poskytovateľ je oprávnený kedykoľvek počas trvania tejto zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie zmluvy podľa § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvného vzťahu s novým subdodávateľom (podľa toho ktorá udalosť nastane skôr, je poskytovateľ povinný oznámiť objednávateľovi (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť objednávateľovi doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) ZVO pre daný predmet subdodávky. Až do splnenia všetkých záväzkov vyplývajúcich z tejto zmluvy je poskytovateľ povinný oznámiť objednávateľovi akúkoľvek zmenu údajov o novom subdodávateľovi.
3. Osoba, ktorá sa má stať subdodávateľom, sa subdodávateľom stáva podľa tejto zmluvy schválením zo strany objednávateľa, ktoré sa učiní podpisom nového navrhovaného znenia Zoznamu subdodávateľov vo forme dodatku k zmluve.
4. Povinnosti uvedené v ods. 1 a 2 tohto článku zmluvy nie je poskytovateľ povinný plniť v prípade subdodávateľov, ktorí mu dodávajú tovary.
5. Poskytovateľ je oprávnený plniť predmet tejto zmluvy výlučne prostredníctvom subdodávateľov podľa tohto článku zmluvy. Za plnenie subdodávateľa zodpovedá poskytovateľ ako za plnenie vlastné. Poskytovateľ je ďalej povinný vykonávať všetky činnosti podľa tejto zmluvy, čo platí aj pre prípady, ak tieto vykonáva prostredníctvom subdodávateľa, len na to dostatočne odborne kvalifikovanými osobami. V súvislosti s plnením tejto zmluvy a všetkými činnosťami sa poskytovateľ zaväzuje postupovať v striktnom súlade s ust. § 41 ods. 1 písm. b) ZVO a je povinný zabezpečiť, aby všetci subdodávatelia spĺňali podmienky v zmysle predmetných ustanovení a tieto dodržiavali počas celého trvania zmluvy.
6. Zmluvné strany sa dohodli za účelom zabezpečenia všetkých povinností poskytovateľa podľa tohto článku zmluvy na zmluvnej pokute tak, že v prípade porušenia ktorejkoľvek povinnosti týkajúcej sa subdodávateľov alebo ich zmeny zo strany poskytovateľa, má objednávateľ okrem práva odstúpiť od zmluvy, aj nárok na zmluvnú pokutu vo výške 5 % z celkovej ceny podľa tejto zmluvy, za každé takéto porušenie, a to aj opakovane. Zmluvné strany prehlasujú, že považujú dohodnutú výšku zmluvnej pokuty za primeranú, vzhľadom na charakter a povahu zmluvnou pokutou zabezpečovaných povinností poskytovateľa a celkovú cenu za plnenie podľa tejto zmluvy. Uplatnením si zmluvnej pokuty nie je dotknuté právo objednávateľa na odstúpenie od zmluvy, úrok z omeškania a na náhradu vzniknutej škody. Zaplatenie predmetnej zmluvnej pokuty nezbavuje poskytovateľa povinností podľa tohto článku zmluvy.

**Článok XI.**

**Register partnerov verejného sektora**

1. Poskytovateľ sa zaväzuje byť riadne zapísaný v registri partnerov verejného sektora po dobu trvania tejto zmluvy, ak mu taká povinnosť vyplýva zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej ako „Zákon o RPVS“). Poskytovateľ sa zaväzuje zabezpečiť, aby jeho subdodávatelia v zmysle § 2 ods. 1 písm. a) bod 7 Zákona o RPVS boli riadne zapísaní v registri partnerov verejného sektora po dobu trvania subdodávateľskej zmluvy, ak im taká povinnosť vyplýva zo Zákona o RPVS. Poskytovateľ je povinný na požiadanie objednávateľa predložiť všetky zmluvy so svojimi subdodávateľmi. Porušenie ktorejkoľvek z povinností poskytovateľa podľa tohto ustanovenia zmluvy je jej podstatným porušením a zakladá právo objednávateľa na odstúpenie od tejto zmluvy s právnymi účinkami ukončenia zmluvy ex tunc, a/alebo právo objednávateľa požadovať od poskytovateľa zaplatenie zmluvnej pokuty vo výške ceny dohodnutej podľa tejto zmluvy, čím nie je nijako dotknutý nárok objednávateľa požadovať od poskytovateľa náhradu akejkoľvek škody vzniknutej objednávateľovi v dôsledku nesplnenia vyššie uvedených povinností poskytovateľa, čím sa rozumejú aj právoplatne uložené sankcie zo strany kontrolných orgánov objednávateľovi. Zmluvné strany prehlasujú, že výšku zmluvnej pokuty považujú za primeranú, pretože pri rokovaniach o dohode o výške zmluvnej pokuty prihliadali na hodnotu a význam touto zmluvnou pokutou zabezpečovanej zmluvnej povinnosti. V prípade, že nie je splnená povinnosť podľa § 11 ods. 2 Zákona o RPVS, alebo ak je poskytovateľ v omeškaní so splnením povinnosti podľa § 10 ods. 2 tretej vety citovaného zákona, nie je objednávateľ v omeškaní, ak z tohto dôvodu neplní, čo mu ukladá táto zmluva. V prípade, že objednávateľ nevyužije právo odstúpiť od zmluvy v zmysle § 15 ods. 1 Zákona o RPVS, má právo na zaplatenie zmluvnej pokuty zo strany poskytovateľa vo výške 20% z celkovej hodnoty plnenia podľa tejto zmluvy.

**Čl. XII.**

**Záverečné ustanovenia**

1. Zmluvné vzťahy výslovne neupravené touto zmluvou sa riadia príslušnými ustanoveniami Obchodného zákonníka a súvisiacimi všeobecne záväznými právnymi predpismi.
2. Táto zmluva nadobúda platnosť dňom podpísania oboch zmluvných strán a účinnosť dňom nasledujúcim po jej zverejnení podľa ust. § 5a zákona č. 211/2000 o slobodnom prístupe k informáciám a o zmene a doplnení niektorých zákonova ust. § 47a zákona č. 40/1964 Zb. Občiansky zákonník v platnom znení.
3. Akékoľvek zmeny tejto zmluvy môžu byť vykonané len vo forme písomného dodatku podpísaného oprávnenými zástupcami obidvoch zmluvných strán.
4. V prípade, že akékoľvek ustanovenie zmluvy sa stane neplatným, neúčinným a/alebo nevykonateľným, nie je tým dotknutá platnosť, účinnosť a/alebo vykonateľnosť jej ostatných ustanovení, pokiaľ to nevylučuje v zmysle príslušných právnych predpisov samotná povaha takého ustanovenia. Zmluvné strany sa zaväzujú bez zbytočného odkladu po tom, ako zistia, že niektoré z ustanovení tejto zmluvy je neplatné, neúčinné a/alebo nevykonateľné, nahradiť dotknuté ustanovenie ustanovením novým, ktorého obsah bude v čo najväčšej miere zodpovedať ich vôli v čase uzatvorenia tejto zmluvy.
5. Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce z tejto zmluvy, resp. jej časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných záväzkov neplatná a zároveň druhá zmluvná strana bude oprávnená od tejto zmluvy odstúpiť a to s účinnosťou odstúpenia ku dňu keď bolo písomné oznámenie o odstúpení od tejto zmluvy doručené druhej zmluvnej strane.
6. Neoddeliteľnou súčasťou tejto zmluvy sú prílohy:

Príloha č. 1 – Špecifikácia motorových vozidiel,

Príloha č. 2 – Protokol o odovzdaní a prevzatí motorového vozidla,

Príloha č. 3 – Cenová ponuka z VO,

Príloha č. 4 – Zoznam subdodávateľov.

1. Zmluva je vyhotovená v štyroch vyhotoveniach, z toho dve pre objednávateľa a dve pre poskytovateľa.
2. Zmluvné strany sa týmto zaväzujú, že budú dodržiavať záväzok mlčanlivosti na základe zákona č. 18/2018 Z. z. o ochrane osobných údajov v znení neskorších predpisov, ktorý sa vzťahuje na všetky citlivé informácie vrátane osobných údajov, s ktorými sa môže pri plnení svojich zmluvných povinnosti oboznámiť, a to v akejkoľvek forme (najmä písomnej, elektronickej alebo ústnej). Zmluvné strany sa zaväzujú, že citlivé informácie, alebo osobné údaje s ktorými sa oboznámia, nebudú okrem povinností vyplývajúcich zo všeobecne záväzných právnych predpisov nijako zverejňovať, ani ich akoukoľvek formou reprodukovať alebo podávať ich akýmkoľvek tretím neoprávneným osobám.
3. Účastníci zmluvy vyhlasujú, že ich vôľa vyjadrená v tejto zmluve je vážna, slobodná a určitá, že prejavy vôle obidvoch účastníkov zmluvy sú dostatočne zrozumiteľné. Na znak súhlasu s celým obsahom tejto zmluvy ju jej účastníci podpisujú.

V Banskej Bystrici dňa …...................... V ............................ dňa ….............

Za objednávateľa: Za poskytovateľa:

............................................. .................................................

PaedDr. Janka Pálková, PhD., riaditeľka ............................................